b'\n_START_ARTICLE_\nUniformni zvezdni polieder\n_START_PARAGRAPH_\nUniformni zvezdni polieder je sebesekajo\xc4\x8di uniformni polieder. Imenuje se tudi nekonveksni polieder. Vsak polieder ima stranske ploskve, ki so zvezdni mnogokotniki, imajo za slike ogli\xc5\xa1\xc4\x8d zvezdne mnogokotnike ali oboje._NEWLINE_Polna skupina 57 neprizmati\xc4\x8dnih uniformnih poliedrov vklju\xc4\x8duje 4 pravilne, ki se imenujejo Kepler-Poinsotovi poliedri, 5 je kvazipravilnih poliedrov in 48 je polpravilnih._NEWLINE_Razen tega obstaja \xc5\xa1e neskon\xc4\x8dna mno\xc5\xbeica uniformnih zvezdnih prizem in uniformnih zvezdnih antiprizem. Tako kot neizrojeni zvezdni mnogokotniki, ki imajo mnogokotni\xc5\xa1ko gostoto ve\xc4\x8djo od 1 in pripadajo kro\xc5\xbenim mnogokotnikom s prekrivajo\xc4\x8dimi se plo\xc5\xa1\xc4\x8dicami, zvezdni poliedri ne potekajo skozi sredi\xc5\xa1\xc4\x8de in imajo politopsko gostoto ve\xc4\x8djo od 1, ter odgovarjajo sfernim poliedrom s prekrivajo\xc4\x8dimi se plo\xc5\xa1\xc4\x8dicami. Obstaja 48 tak\xc5\xa1nih uniformnih zvezdnih poliedrov. Ostalih 9 neprizmati\xc4\x8dnih uniformnih zvezdnih poliedrov, ki te\xc4\x8dejo skozi sredi\xc5\xa1\xc4\x8de, je polpoliedrov in ne odgovarjajo sfernim poliedrom, ker se jim ne da na enoli\xc4\x8den na\xc4\x8din projicirati sredi\xc5\xa1\xc4\x8da na sfero._NEWLINE_Nekonveksne oblike se lahko konstruirajo s pomo\xc4\x8djo Schwarzevih trikotnikov.\n_START_SECTION_\nDiedrska simetrija\n_START_PARAGRAPH_\nGlej prizmati\xc4\x8dni uniformni polieder.\n_START_SECTION_\nSkillingova oblika\n_START_PARAGRAPH_\nEden izmed ostalih nekonveksnih poliedrov je veliki dvojnoprirezani dirombidodekaeder, ki je znan kot Skillingova oblika. Je ogli\xc5\xa1\xc4\x8dno uniformen. Pari robov sovpadajo v prostoru. \xc5\xa0tiri stranske ploskve se tako sre\xc4\x8dajo na istem robu. Ima simetrijo I\xe2\x82\x95.'